DOKUMENT JE ELEKTRONSKO PODPISAN!

Podpisnik: Tanja Bolte

Izdajatelj certifikata: SI-PASS-CA

Številka certifikata: 2EBFFE28000000005756DFE5

Potek veljavnosti: 22. 11. 2029

Čas podpisa: 10. 06. 2025 05:51

Št. dokumenta: 35409-34/2025-2570-9

DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D9000000005755AE6B

Potek veljavnosti: 04. 12. 2028

Čas podpisa: 09. 06. 2025 13:14

Št. dokumenta: 35409-34/2025-2570-9

Številka: 35409-34/2025-2570-9

Datum: 09. 06. 2025

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), petega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), na vlogo

družbe TIURB d.o.o., Jezdarska 3, 2000 Maribor, ki po pooblastilu župana Občine Logatec št. 3503-6/2024-14 z dne 11.03.2025 zastopa Občino Logatec, Tržaška cesta 50a, 1370 Logatec, za izdajo mnenja o obveznosti izvedbe celovite presoje vplivov na okolje za Občinski podrobni prostorski načrt stanovanjska soseska Naklo, naslednje

# M N E N J E

1. V postopku priprave Občinskega podrobnega prostorskega načrta stanovanjske soseske Naklo ni treba izvesti postopka celovite presoje vplivov na okolje.
2. V postopku priprave Občinskega podrobnega prostorskega načrta stanovanjske soseske Naklo ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# O b r a z l o ž i t e v :

I.

Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) je dne 12.03.2025 prejelo vlogo družbe TIURB d.o.o., Jezdarska 3, 2000 Maribor, ki po pooblastilu župana Občine Logatec št. 3503-6/2024-14 z dne 11.03.2025 zastopa Občino Logatec, Tržaška cesta 50a, 1370 Logatec (v nadaljnjem besedilu: pripravljavec plana), za izdajo mnenja o obveznosti izvedbe celovite presoje vplivov na okolje za Občinski podrobni prostorski načrt stanovanjska soseska Naklo (v nadaljnjem besedilu: plan). Pooblaščenec pripravljavca plana je vlogo za izdajo mnenja o obveznosti izvedbe celovite presoje vplivov na okolje (v nadaljnjem besedilu: CPVO) za predmetni plan podal skladno z določili 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljevanju: ZUreP-3). Pooblaščenec pripravljavca plana je k vlogi priložil gradivo »Izhodišča za pripravo Občinskega podrobnega prostorskega načrta za

sosesko Naklo« (izdelovalec: TIURB d.o.o., Maribor, št. projekta: 38/2024, datum izdelave: oktober 2024), ter dne 13.03.2025 mnenje Zavoda RS za varstvo narave, OE Ljubljana, št. 3563- 0473/2024-2 z dne 22.11.2024 z oceno verjetnosti pomembnejših vplivov izvedbe plana in obveznosti izvedbe presoje sprejemljivosti plana na varovana območja.

II.

Skladno z določili prvega odstavka 128. člena ZUreP-3, za občinski prostorski podrobni načrt (v nadaljnjem besedilu: OPPN) se celovita presoja vplivov na okolje ne izvede. Ne glede na prvi odstavek tega člena občina v postopku priprave OPPN prosi ministrstvo, pristojno za celovito presojo vplivov na okolje, za mnenje o obveznosti izvedbe CPVO če presodi, da se z OPPN načrtujejo prostorske ureditve, ki niso bile celovito presojane že pri pripravi občinskega prostorskega načrta in gre za take ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, ali za ureditve, za katere je zahtevana presoja sprejemljivosti na varovana območja, ali za ureditve, ki bi lahko pomembneje vplivale na okolje. V skladu z določili drugega odstavka 128. člena ZUreP-3, Občina vedno pridobi mnenje zavoda, pristojnega za ohranjanje narave, o verjetno pomembnih vplivih na varovana območja in o obveznosti izvedbe presoje sprejemljivosti na varovana območja.

Na podlagi določil četrtega odstavka 19. člena ZUreP-3 se CPVO izvede v skladu s predpisi, ki urejajo varstvo okolja, če ZUreP-3 ne določa drugače. Presoja sprejemljivosti na varovana območja se v okviru celovite presoje vplivov na okolje izvede v skladu s predpisi, ki urejajo ohranjanje narave in varstvo okolja. Odločanje o obveznosti izvedbe CPVO in izvedba postopka CPVO sta v skladu z določili petega odstavka 19. člena ZUreP-3, nesamostojna dela postopka priprave prostorskega izvedbenega akta.

V skladu z določili 77. člena Zakona o varstvu okolje (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24; v nadaljnjem besedilu: ZVO-2) je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti CPVO, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Vlada RS v skladu s četrtim odstavkom 89. člena ZVO-2 predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu z določili četrtega odstavka 77. člena ZVO-2 se, ne glede na določbe prejšnjih odstavkov tega člena, CPVO ne izvede za plan, izdelan na podlagi plana, za katerega je bila že izvedena celovita presoja vplivov na okolje, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti CPVO, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi določil 101. člena Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 –

ZZNŠPP in 18/23 – ZDU-1O; v nadaljnjem besedilu: ZON) se CPVO izvede za plane, ki bi lahko

pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

Ministrstvo je v postopku, v skladu z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 – ZVO-2; v nadaljnjem besedilu: Uredba o merilih), ocenjevalo verjetnost pomembnejših vplivov predmetnega plana in ugotavljalo, ali se z njim določa ali načrtuje poseg v okolje, za katerega je treba izvesti presojo vplivov na okolje v skladu z določili 89. člena ZVO-2 in Priloge 1 k Uredbi o PVO.

Na podlagi preučitve gradiva »Izhodišča za pripravo Občinskega podrobnega prostorskega načrta za sosesko Naklo« (izdelovalec: TIURB d.o.o., Maribor, št. projekta: 38/2024, datum izdelave: oktober 2024) je ministrstvo ugotovilo, da pripravljavec plana želi na območju soseske Naklo na obrobju naselja Logatec, na prostih stavbnih zemljiščih oziroma delih zemljišč s parcelnimi št. 143/4, 146, 149/1, 149/2, 149/3, 149/4, 152, 153/1, 153/2, 153/4, 165 in 166/1, vse v k.o. 2016 Blekova vas, s površino okoli 1,3 ha, umestiti samostojne hiše in dvojčke pravokotnih tlorisov z etažnostjo K+P+1N, s pripadajočo zunanjo, prometno in komunalno ureditvijo ter priključki na javno komunalno omrežje. Predmetno območje predstavlja nepozidana hribovita površina, katero omejuje na zahodu in severu travniki, na vzhodu in jugu pa obstoječa stanovanjska pozidava – naselje, kjer prevladuje prostostoječa stanovanjska pozidava (samostojne hiše). Z OPPN je predvidena sprememba podrobnejše namenske rabe prostora iz SSn (urbana strnjena stanovanjska pozidava) v SSs (stanovanjske površine).

Ministrstvo je na podlagi pregleda gradiva za pripravo plana ugotovilo, da se s planom ne bodo umeščali v prostor posegi in dejavnosti, zaradi katerih bi bilo treba izvesti presojo vplivov na okolje po 89. členu ZVO-2 ter niso navedeni v Prilogi I k Uredbe o PVO, zato v konkretni zadevi ni podan razlog za uvedbo postopka CPVO za predmetni plan, na podlagi določil 89. člena ZVO-2 in Priloge 1 k Uredbi o PVO.

IV.

Ministrstvo je v skladu s 3. členom Uredbe o merilih v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka CPVO, izvedlo posvetovanje z ministrstvi in organizacijami, pristojnimi za področja, na katera bi plan lahko pomembno vplival, s preučitvijo naslednjih mnenj o verjetnih vplivih izvedbe plana na okolje, pridobljenih v postopku:

* Zavoda RS za varstvo narave, OE Ljubljana, št. 3563-0473/2024-2 z dne 22.11.2024, prejetega dne 13.03.2025,
* Ministrstva za kulturo, Direktorata za kulturno dediščino, št. 35012-126/2024-3340-10 z dne 7.04.2025, prejetega dne 7.04.2025,
* Ministrstva za kmetijstvo, gozdarstvo in prehrano, Direktorata za kmetijstvo, št. 3504- 25/2025/2 z dne 18.03.2025, prejetega dne 19.03.2025,
* Ministrstva za zdravje, Direktorata za javno zdravje, št. 354-33/2025-4 z dne 1.04.2025, z mnenjem Nacionalnega inštituta za javno zdravje (NIJZ), št. 354-36/2025-2 (256) z dne

1.04. 2025, prejetih dne 2.04.2025, ter

* Ministrstva za kmetijstvo, gozdarstvo in prehrano (z vidika gozdarstva in lovstva), št.

3401-4/2008/104 z dne 3.04.2025, prejetega dne 9.04.2025.

Ministrstvo, kljub zaprosilom št. 35409-34/2025-2570-3 z dne 13.03.2025 in št. 35409-34/2025- 2570-8 z dne z dne 8.05.2025, v postopku ni prejelo mnenja Ministrstva za naravne vire in prostor, Direkcije RS za vode o verjetnosti pomembnejših vplivov izvedbe predmetnega plana na okolje, z vidika upravljanja z vodami. Na podlagi vpogleda v podatke v javno dostopnih evidencah (Atlas voda, Atlas okolja Agencije RS za okolje) je ministrstvo ugotovilo, da območje predmetnega plana ne leži na območju poplavne, erozijske ogroženosti ali na vodovarstvenem območju. Čeprav Direkcija RS za vode v postopku ni predložila svojega mnenja o verjetnosti pomembnejših vplivov izvedbe predmetnega plana z vidika upravljanja z vodami in se v skladu z zakonsko fikcijo iz devetega odstavka 41. člena ZUreP-3, če nosilci urejanja prostora ne predložijo aktov in podatkov iz tega člena v rokih, ki jih določa ta zakon, šteje, da jih nimajo, mora pripravljavec plana v nadaljevanju postopka priprave prostorskega akta v skladu z devetim odstavkom 41. člena ZUreP-3 upoštevati vse zahteve, ki jih za pripravo teh aktov določajo predpisi s področja upravljanja in varstva površinskih in podzemnih voda, ter odvajanja neprečiščenih komunalnih in meteornih vod.

Zavod RS za varstvo narave, OE Ljubljana, je v mnenju št. 3563-0473/2024-2 z dne 22.11.2024 navedel, da po pregledu dokumentacije ugotavlja, da predmetni plan za sosesko Naklo ne posega na nobeno varovano območje po določilih Uredbe o posebnih varstvenih območjih (območja Natura 2000) (Uradni list RS, št. 49/04, 110/04, 59/07, 43/08, 8/12, 33/13, 35/13 – popr., 39/13 – odl. US, 3/14, 21/16 in 47/18), zato meni, da presoje sprejemljivosti vplivov uzvedbe plana na varovana območja ni potrebno izvesti.

Ministrstvo po preučitvi mnenja mnenjedajalca s področja varstva narave, v povezavi s pregledom gradiv za pripravo plana, sledi oceni mnenjedajalca, da presoje sprejemljivosti vplivov izvedbe plana v naravo na varovana območja ni treba izvesti, ter z navedenim mnenjem soglaša.

Ministrstvo za kulturo, Direktorat za kulturno dediščino je v mnenju št. 35012-126/2024-3340-10 z dne 7.04.2025 navedlo, da območje, za katerega je predlagana izdelava OPPN za sosesko Naklo, sega na registrirano enoto kulturne dediščine EID 1-11102 Logatec - arheološko najdišče Longaticum, ki ga sestavljajo ostaline prazgodovinske naselbine, rimskodobne poštne postaje (mansio Longatico), vojaške postojanke in grobišča ob itinerarski cesti Emona - Akvileja, rimskodobne vaške naselbine (vicus) ter srednjeveške naselbine. V neposredni bližini obravnavanega območja, Na Čevici oz. na pobočju Nakla, so bili odkriti rimski grobovi in rimskodobne arhitekturne ostaline. Pred pričetkom gradnje bo potrebno opraviti predhodne arheološke raziskave. Glede na načrtovane ureditve in rešitve, prikazane v gradivu, ter varstveni režim in stanje dediščine, prisotne v območju urejanja in presoje vpliva, mnenjedajalec s področja varstva kulturne dediščine meni, da je verjetnost pomembnejših vplivov izvedbe plana na kulturno dediščino, vpisano v register nepremične kulturne dediščine, majhna.

Ministrstvo sledi mnenju mnenjedajalca s področja varstva kulturne dediščine o majhni verjetnosti vplivov izvedbe predmetnega plana na kulturno dediščino, vpisano v register nepremične kulturne dediščine in izvedbi predhodnih arheoloških raziskav pred pričetkom gradnje, ter se z navedenim mnenjem tudi strinja.

Ministrstvo za kmetijstvo, gozdarstvo in prehrano, Direktorat za kmetijstvo, je v mnenju št. 3504- 25/2025/2 z dne 18.03.2025 navedlo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje.

Ministrstvo za zdravje, Direktorat za javno zdravje, je v mnenju št. 354-33/2025-4 z dne 1.04.2025 navedlo, da soglaša z mnenjem, ki ga je zanj pripravil Nacionalni inštitut za javno zdravje (NIJZ), št. 354-36/2025-2 (256) z dne 1.04.2025. NIJZ je v svojem mnenju, pripravljenem za mnenjedajalca s področja varovanja zdravja ljudi pred vplivi iz okolja navedel, da na podlagi podatkov o značilnostih plana, podatkov o značilnostih vplivov in območij, ki bodo verjetno

prizadeta zaradi vplivov plana ter podatkov o pomenu ranljivosti območij, ki bodo verjetno prizadeta, ocenjuje, da izvedba plana v obliki in obsegu, kot je to opisano v izhodiščih plana, verjetno ne bo imela pomembnega vpliva na zdravje in počutje ljudi. Območje OPPN se ne nahaja na vodovarstvenem območju, prav tako na območju ali v neposredni bližini ni izdanih vodnih dovoljenj za oskrbo s pitno vodo in se ne nahaja na območju poplav. V mirni stanovanjski soseski je pomembno, da se v prostor previdno umeščajo toplotne črpalke in prezračevalne naprave. Te so zaradi vsebnosti hrupa nizkih frekvenc lahko v bivalnem okolju moteče, še posebno v nočnem času. Na območju OPPN in v njegovi neposredni bližini ni prenosnega elektroenergetskega omrežja, ki bi ga uvrščali med pomembne vire nizkofrekvenčnega elektromagnetnega sevanja. Ministrstvo sledi ugotovitvam mnenjedajalca s področja varstva zdravja ljudi pred vplivi iz okolja, se z njimi strinja ter z navedenim mnenjem tudi soglaša.

Ministrstvo za kmetijstvo, gozdarstvo in prehrano je v mnenju št. 3401-4/2008/104 z dne 3.04.2025 z vidika gozdarstva in lovstva navedlo, da na podlagi pregledanega gradiva in mnenja Zavoda za gozdove Slovenije št. 3407-899/2025-1 z dne 1.04.2025, meni, da izvedba OPPN stanovanjska soseska Naklo v občini Logatec ne bo pomembno vplivala na okolje z vidika gozdarstva in lovstva.

Ministrstvo po preučitvi mnenja mnenjedajalca s področja gozdarstva in lovstva, sledi navedeni oceni in se z mnenjem strinja.

V.

Na podlagi preučitve vloge pooblaščenca pripravljavca plana, gradiva ter posvetovanja z ministrstvi in organizacijami, pristojnimi za področja, na katera bi plan lahko pomembno vplival (varstvo narave, kulturne dediščine, zdravja ljudi pred vplivi iz okolja, kmetijskih površin, gozdov), izvedenega s preučitvijo pridobljenih mnenj o verjetnih vplivih izvedbe plana na okolje, je ministrstvo ugotovilo, da:

* se s planom ne spreminja namenska raba prostora, temveč podrobnejša namenska raba nezazidanih stavbnih zemljišč iz SSn (urbana strnjena stanovanjska pozidava) v SSs (stanovanjske površine),
* se s planom ne načrtuje poseg v okolje, za katerega je presoja vplivov na okolje obvezna,
* izvedba plana ne bo vplivala na kulturno dediščino, vendar bo potrebno pred pričetkom

gradnje izvesti predhodne arheološke raziskave,

* izvedba plana ne bo vplivala na zdravje in počutje ljudi,
* s planom načrtovane ureditve ne bodo vplivale na varstvo kmetijskih zemljišč, gozdov in gozdnih površin,
* izvedba plana ne bo ne bo pomembneje vplivala na okolje z vidika upravljanja z vodami,

zato je odločilo, da za predmetni plan ni treba izvesti celovite presoje vplivov na okolje, kot je navedeno v 1. točki izreka tega mnenja.

Ministrstvo je v postopku tudi ugotovilo, da na območju predmetnega plana ni naravnih vrednot, zavarovanih območij ali območij pomembnih za biotsko raznovrstnost, ureditveno območje plana leži izven neposrednega in daljinskega vpliva na posebna varstvenega območja (Natura 2000) in zavarovana območja, zato je odločilo, da za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, kot je navedeno v 2. točki izreka tega mnenja.

Ministrstvo je v postopku odločilo tudi o stroških. Skladno z 2. členom ZUreP-3, varstvo okolja, ohranjanje narave, varovanje kulturne dediščine, varovanje kmetijskih zemljišč in drugih kakovosti prostora, sodijo med cilje urejanja prostora, ki so v javnem interesu. V skladu z določili

1. člena Zakona o splošnem upravnem postopku (Uradni list RS, št. 24/06-ZUP-UPB2, 105/06- ZUS-1, 126/07, 65/08, 8/10, 82/13, 175/20-ZIUOPDVE in 3/22 – ZDeb; v nadaljevanju: ZUP), se upravni postopek smiselno uporablja tudi v drugih javnopravnih zadevah, ki nimajo značaja upravne zadeve po 2. členu tega zakona, kolikor ta področja niso urejena s posebnim postopkom. Postopek izdaje mnenja o izvedbi CPVO za določen plan ni upravni postopek, vendar predstavlja javnopravno zadevo, zato so pri njegovem vodenju bila smiselno uporabljena pravila upravnega postopka.

V tem postopku stroški niso nastali, zato je ministrstvo ob smiselni uporabi petega odstavka 213.

člena, v povezavi s 118. členom ZUP, odločilo tako, kot izhaja iz 3. točke izreka tega mnenja.

Skladno z določili petega odstavka 128. člena ZUreP-3 je to mnenje zavezujoče in se skupaj s sklepom o pripravi OPPN objavi v prostorskem informacijskem sistemu.

Postopek vodil:

Ljubiša Stanojević mag. Tanja Bolte

Podsekretar Generalna direktorica Direktorata za okolje

Vročiti (elektronsko):

* Občina Logatec; obcina.logatec@logatec.si
* pooblaščenec: TIURB d.o.o., Maribor; info@ti-urb.si

V vednost (elektronsko):

* Zavod RS za varstvo narave, OE Ljubljana; info.lj@zrsvn.si
* Ministrstvo za kulturo, Direktorat za kulturno dediščino; gp.mk@gov.si
* Ministrstvo za zdravje, Direktorat za javno zdravje; gp.mz@gov.si
* Ministrstvo za kmetijstvo, gozdarstvo in prehrano, Direktorat za kmetijstvo; gp.mkgp@gov.si
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo; gp.mkgp@gov.si
* Ministrstvo za naravne vire in prostor, Direkcija RS za vode; gp.drsv@gov.si